
 5.10.2021
 BG
 Официален вестник на Европейския съюз
 L 352/1
 РЕГЛАМЕНТ ЗА ИЗПЪЛНЕНИЕ (ЕС) 2021/1754 НА КОМИСИЯТА
 от 4 октомври 2021 година
 за изменение на Регламент за изпълнение (ЕС) 2019/1382 за изменение на някои регламенти за налагане на антидъмпингови или антисубсидийни мерки по отношение на някои стоманени продукти, обект на защитни мерки
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2015/477 на Европейския парламент и на Съвета от 11 март 2015 г. относно мерките, които Съюзът може да предприеме във връзка с комбинирания ефект на антидъмпингови или антисубсидийни мерки със защитни мерки (1),
 като има предвид, че:
 (1)
 С Регламент за изпълнение (ЕС) 2019/159 на Комисията (2) бе наложена защитна мярка по отношение на някои стоманени продукти за срок от три години. Тези мерки са под формата на тарифни квоти, приложими за определени периоди, и предвиждат заплащането на извънквотно мито в размер на 25 %, когато вносът надхвърли определен праг, съответстващ на средното равнище на вноса през годините 2015—2017. С Регламент за изпълнение (ЕС) 2021/1029 на Комисията (3) срокът на прилагане на защитната мярка бе удължен с три години до 30 юни 2024 г.
 (2)
 С Регламент за изпълнение (ЕС) 2019/1382 на Комисията (4) бе въведен механизъм за предотвратяване на едновременното прилагане на това извънквотно мито с антидъмпингови и/или изравнителни мерки, приложими и за някои стоманени продукти.
 (3)
 За тази цел в приложението към Регламент за изпълнение (ЕС) 2019/1382 са посочени всички антидъмпингови и антисубсидийни мерки по отношение на продукти, които също са предмет на защитната мярка към онзи момент, и се уточнява антидъмпинговото и/или антисубсидийното мито, което следва да се прилага, след като започне да се прилага извънквотното мито.
 (4)
 На 6 юли 2021 г. с Регламент за изпълнение (ЕС) 2021/1100 на Комисията (5) бе наложено окончателно антидъмпингово мито върху вноса на някои горещовалцовани плоски продукти от желязо, от нелегирани стомани или от други легирани стомани с произход от Турция.
 (5)
 Механизмът за предотвратяване на едновременното прилагане на мерки следва да се прилага за тези продукти, тъй като те също са предмет на предпазната мярка. Поради това приложението към Регламент за изпълнение (ЕС) 2019/1382 следва да бъде изменено, за да се включи Регламент за изпълнение (ЕС) 2021/1100.
 (6)
 За да се осигури прозрачност за икономическите оператори в бъдеще, всеки регламент за налагане на антидъмпингови и/или антисубсидийни мерки по отношение на стоманени продукти, които също са предмет на защитната мярка, ще включва специални разпоредби, които предотвратяват едновременното им прилагане с извънквотното защитно мито.
 (7)
 Мерките, предвидени в настоящия регламент, са в съответствие със становището на Комитета по инструментите за търговска защита,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2019/1382 се изменя, както следва:
 1.
 В ПРИЛОЖЕНИЕ 1.Б „Списък на регламентите, с които се налагат антидъмпингови и антисубсидийни мерки за продуктите, обект на защитната мярка“ се добавя следният параграф:
 „20)
 РЕГЛАМЕНТ ЗА ИЗПЪЛНЕНИЕ (ЕС) 2021/1100 НА КОМИСИЯТА от 5 юли 2021 г. за налагане на окончателно антидъмпингово мито и окончателно събиране на временното мито, наложено върху вноса на някои горещовалцовани плоски